ANUNTURI 





Cu ajutorul lui Dumnezeu, zilele acestea se ridică 
nou zid care va înconjura curtea Bisericuţei şi 
Facultatea de Teologie. În această vară va fi 
montat Altarul de vară, iar până la sfârşitul 
toamnei se doreşte finalizarea picturii interioare. 


În perioada 27-30 mai, are loc Festivalul In- 
ternaţional de poveşti „Magia cuvântului”, 
de organizarea sa ocupându-se sora noastră, 
Giorgiana actriţa. La spectacolele susținute on- 
line participă povestitori din trei continente. 


ŞTIRI 





«+ La zece ani de la înfiinţare, 
comunitatea parohială din 
Olbia, Sardinia, începe 
construirea unui lăcaş de 
cult propriu. Arhiereul vi- 
car Atanasie de Bogdania a 
mers duminică, 23 mai, la 
Olbia pentru a pune piatra de 
temelie a viitoarei biserici. 
Comunitatea a sărbătorit trei 
evenimente deosebite, notea- 
ză Episcopia Italiei pe site-ul 
oficial: împlinirea a 10 ani de 
la înfiinţarea parohiei, sfinţi- 
rea unei troițe şi așezarea 
pietrei de temelie a lăcaşului 
de cult ce urmează a fi con- 
struit. 


e La 421 de ani după ce a rea- 
lizat prima unire politică a 


românilor, Mihai Viteazul 
este omagiat pentru pri- 
ma dată, în mod oficial, 
ca martir şi erou al naţiu- 
nii române. În data de 21 
iulie 2020, Preşedintele Ro- 
mâniei a semnat decretul 
pentru promulgarea legii prin 
care Mihai Viteazul, Domn al 
Ţării Românești şi al Moldo- 
vei și Principe al Transilvani- 
ei, este declarat „martir şi 
erou al naţiunii române”. Le- 
gea prevede că ceremoniile 
anuale de comemorare au loc 
în data de 27 mai — ziua în 
care a fost înfăptuită prima 
unire politică a celor trei ţări 
româneşti. 

SF. NICOLAE VELIMIROVICI 


De la prinţ la sfânt. Viaţa Sf. Sava, arhiepiscopul 


Serbiei 


De la Sfântul Sava până în ziua de astăzi, ortodoxia noas- 
tră n-a avut un mărturisitor mai glăsuitor şi mai puternic 
decât Vlădica Nicolae. Lui îi vor urma în rugăciune, cu 
minunare, cei ce vor veni după noi, după cum şi noi i-am 
urmat Sfântului Sava, şi astfel ne-am îmbunătăţit. 


Sfântul Iustin Popovici 








Mereu alături de noi la slujbe 





Veniţi să ne bucurăm de Domnul 


Sfântul 
„Nicolae Velimirovă 
1 = 





Aşteptăm întrebările, sugestiile şi eventualele colaborări 
pe adresa revista.maximina(Ogmail.com sau la tel. 


0734.194.372. DI | 
Mulţumim tuturor pentru rugăciuni şi ajutor financiar. 

+ Foaie ortodoxă pentru suflet 


„Chiar şi piatra, care 
pare statică, se schim- 
bă, fiindcă în adânci- 
mea ei se petrece o 
mișcare nesfârşită.” 


poi rămâne oare liniştit sau ne- 
păsător când auzi discuţia 
Domnului lisus Hristos cu femeia 
samarineancă? Se umplu inimile 
noastre de umilinţă, de uimire în 
faţa misterului şi a profunzimii cu- 
vintelor Lui rostite în timpul acestei 
discuţii. Este una dintre cele 
mai importante şi profunde 
discuţii ale Domnului lisus 
Hristos, scrisă în Evanghelie. 


Domnul mergea pe jos din lerusa- 
lim în Galileea — mergea pe o vre- 
me toridă, prin munţi, şi a obosit. 
In amiaza fierbinte, S-a aşezat să Se 
odihnească la fântâna lui Iacov, în 
apropiere de oraşul Sihar, în Sama- 
ria. Şi iată, aici a venit şi femeia 
samarineancă, să scoată apă din 
fântână. lisus i-a cerut să-l dea apă 
să bea. Cunoaştem dialogul ce a ur- 
mat. Samarineanca nu înţelege ni- 
mic. Se gândeşte numai la apa 
proaspătă. Ea nu înţelegea despre 





Legea mișcării continue spre 


VIAŢA VEȘNICĂ 





ce fel de apă vie îi vorbea Domnul 
Iisus Hristos. 


El vorbea despre apa dătătoare de 
viaţă veşnică. Despre ea a vorbit 
mai apoi şi Sf. Apostol Ioan Teolo- 
gul în Apocalipsa sa, reprezentând 


Cuvânt al Sf. Luca al Crimeii 


Jerusalimul ceresc. În acest Ierusa- 
lim ceresc el a văzut un râu curat, 
luminos ca şi cristalul, care izvora 
de la Tronul lui Dumnezeu și al Mi- 
elului și Pomul Vieţii, care creştea 
pe malurile lui, pom care aduce 
în fiecare lună roade şi cu a- 
ceste roade tainice se hrănesc 
toţi drepţii care s-au învrednicit 
să intre în Noul Ierusalim. Şi Dom- 
nul vorbea despre apa vieţii, care 
curge de la Tronul Tatălui şi Tronul 
Fiului. A mai vorbit despre aceasta 
şi în timpul înjumătăţirii sărbătorii 
Cincizecimii, în templul din Ierusa- 
lim: „Dacă însetează cineva, să vină 
la Mine şi să bea!” (loan 7, 37). Cel 
care va bea apa pe care Domnul o 
va da, din pântecele lui vor curge 
râuri de apă, care dau viaţă. 


Ce fel de apă minunată este această 
apă a vieţii, despre care vorbea 
Domnul lisus Hristos? 





Sf. Iustin Martirul si Filosoful (+ iunie 165) 


Acesta ne-a lăsat una din cele mai importante mărturii din secolul al II-lea despre Sf. Liturghie: 





„La locul unde sunt adunaţi aceia care se numesc fraţi... facem rugăciuni pentru noi înşine ... şi pentru ceilalţi, care 
sunt pretutindeni... După sfârşitul rugăciunii, ne salutăm unii pe alţii cu sărutări. Apoi se aduce proestosului 
(întâistătător între fraţii preoţi) pâine și un pahar cu vin amestecat cu apă. Acesta primindu-le, aduce laudă şi sla- 
vă Tatălui tuturor, prin numele Fiului și al Sfântului Duh, pentru că am fost învredniciţi de aceasta din partea Lui, 
pentru multe ce am făcut. Când am terminat rugăciunea şi mulţumirea, tot poporul care este de faţă exclamă, zi- 
când: Amin. Amin, în evreieşte înseamnă aşa să fie. Însă după ce a isprăvit de mulţumit întâiul stătător şi a răs- 
puns la tot poporul, aceia pe care noi îi numim diaconi dau fiecăruia din cei de față să se împărtăşească din pâinea 
şi vinul şi apa sfinţită şi duc şi celor care nu sunt de faţă. Și hrana aceasta este numită la noi Euharistie, pe care 
nimeni altul nu o poate primi, decât acel care crede cu adevărat ceea ce noi învăţăm şi care s-a botezat pentru ier- 
tarea păcatelor şi naşterea din nou şi trăind astfel după cum a lăsat Hristos. Căci noi nu luăm aceasta ca pe o pâine 
obişnuită, ci... am fost învăţaţi că este Trupul şi Sângele lui Iisus cel întrupat.” 





Ştiţi că fără apă nu poate exista ni- 
mic viu, că fără apă nu este posibilă 
nici viaţa trupului nostru, fiindcă de 
apă depind acele procese complexe 
care se petrec în organismul nostru, 
unde totul este în mișcare, şi aceas- 
tă mişcare constituie esenţa tuturor 
acestor procese care se petrec în 
toată lumea, nu doar în trupurile ce- 
lor vii. În natură, legea mișcării 
continue este o lege fundamen- 
tală -— totul se mișcă, totul curge, 
totul se schimbă, nimic nu se odih- 
neşte. Chiar şi piatra, care pare sta- 
tică, se schimbă, fiindcă în adânci- 
mea ei se petrece o mişcare nesfâr- 
şită. Această mişcare, ca să poată a- 
părea şi să continue, trebuie să fie 
sub autoritatea forţei mișcătoare, de 
la care provine orice mişcare. Turbi- 
nele de apă aduc în mișcare mașini- 
le electrice şi generează curentul e- 
lectric, şi cu ajutorul electricităţii to- 
tul este adus în mișcare. S-a stabilit 
că mişcarea electrică este baza ori- 
cărei MIȘCărI. 


Și în duhul nostru se petrece 
un proces neîncetat de mişca- 
re, şi această mișcare este îndrepta- 
tă spre viaţa veșnică, în așa fel încât 


să se desăvârşească duhul nostru, şi, 
desăvârşindu-se, să se apropie de 
Duhul lui Dumnezeu, și prin aceasta 
să înfăptuiască scopul cel mai înalt 
al existenţei sale. 


Această mişcare este creşterea 
noastră duhovnicească, este 
mișcarea pe calea arătată de Dom- 
nul lisus Hristos, pe calea binelui, a 
virtuţilor, a milostivirii, a închinării 
în faţa lui Dumnezeu. Această miş- 
care este forma cea mai înaltă a 
mișcării în întreaga lume, şi pentru 
ea este nevoie de un izvor. 


lată, despre acest izvor al vieţii 
duhului, al mişcării noastre în lu- 
crarea desăvârşirii duhului, îi vor- 
bește Domnul Iisus Hristos samari- 
nencei. Despre apa care curge în vi- 
aţa veşnică şi ne serveşte drept sur- 
să a energiei în direcţia binelui, spre 
Tronul lui Dumnezeu — despre har 
vorbea Domnul lisus Hristos sama- 
rinencei. 


Ea, desigur, nu L-a înţeles la înce- 
put. Dar noi ne vom aminti și vom 
şti că în viaţa noastră, în viaţa duhu- 
lui nostru, trebuie să existe o 


mişcare continuă, care să ne a- 
propie de Dumnezeu Însuşi, de 
Duhul lui Dumnezeu. Nu poate şi 
nu trebuie să rămână niciun creştin 
fără de activitate în plan duhovni- 
cesc. 


Apostolul Pavel spune despre sine: 
Eu nu mă consider pe mine că sunt 
cineva. El mergea întotdeauna îna- 
inte pe calea spre Dumnezeu. A- 
ceasta este o poruncă şi pentru noi 
— porunca umblării duhului nostru 
pe calea arătată de Domnul Iisus 
Hristos. 


Cu duhul înfierbântat de dragostea 
faţă de Dumnezeu, de credinţă în- 
flăcărată în Domnul, de iubirea față 
de Dânsul, trebuie să ne avântăm 
tot înainte, precum s-a avântat Sf. 
Apostol Pavel, trebuie să intrăm tot 
mai mult în comuniune strânsă cu 
Duhul lui Dumnezeu. Să fie viaţa 
noastră o aspirație continuă spre a- 
devărul lui Hristos, o neobosită miş- 
care pe calea arătată de Domnul 
lisus Hristos! Atunci va creşte duhul 
nostru, atunci va dobândi viaţa veş- 
nică în Duhul lui Dumnezeu, la Tro- 
nul lui Dumnezeu Însuşi. 

TAINELE CREAȚIEI (2) 


Din Omiliile 





Întuneric era deasupra adâncului şi 
Duhul lui Dumnezeu Se purta pe 
deasupra apelor. 


Ce vrea să spună prin aceste cuvinte: 
„Duhul lui Dumnezeu se purta pe 
deasupra apelor”? După părerea mea 
aceste cuvinte arată că în ape era o 
energie plină de viaţă; nu era 
simplu o apă stătătoare şi nemișcă- 
toare, ci mişcătoare, care avea putere 
de viaţă în ea. Că ceea ce este nemiş- 
cător este negreșşit nefolositor, pe 
când ceea ce se mişcă este capabil să 
facă multe. Nu fără rost o spune mai 
dinainte dumnezeiasca Scriptură, ci 


pentru că avea să ne spună mai târ- 
ziu că prin porunca Creatorului uni- 
versului au fost şi animalele aduse la 
ființă din aceste ape. De aceea ne 
învaţă chiar de pe acum că apa a- 
ceasta nu era o simplă apă, ci una 
care era în mișcare, care se frământa 
şi cuprindea totul. 


Dar cum se purta Duhul pe deasupra 
apei? Nu îţi voi spune cuvântul meu, 
ci al unui bărbat sirian care era tot 
atât de departe de înţelepciunea lu- 
mii pe cât era de aproape de ştiinţa 
cea adevărată. Acesta spunea că în 
limba siriană cuvântul „se purta” a- 


rată mai mult decât cuvântul grec, 
pentru că limba siriană este înrudită 
cu limba ebraică și deci mai apropia- 
tă de ceea ce Scripturile au vrut să 
spună. Înţelesul acestui cuvânt ar fi 
următorul: cuvântul „se purta”, spu- 
ne el, se interpretează prin: „Incăl- 
zea şi dădea viaţă apelor”, după 
chipul găinii care clocește şi dă 
putere de viaţă ouâlor. 


Și a zis Dumnezeu: „Să fie lumină!” 
Și a fost lumină. Și a văzut Dumne- 
zeu că este frumoasă (bună) lumina. 


Cel dintâi cuvânt al lui Dumne- 








Pi Șa ne vom bucura de frumo- 
sul Maramureş. În această zonă 
tradiţiile şi obiceiurile se păstrează 
cu sfințenie din generaţie în genera- 
ție. Obiceiurile ocupă un loc de- 
osebit de important în viaţa fi- 
ecărui locuitor al acestui ţinut, 
de aceea la fiecare sărbătoare religi- 
oasă, portul popular este obligato- 
riu. 


Costumul femeiesc se încadrea- 
ză în tiparul costumului cu două 
catrințe (zadii), una pentru par- 
tea din faţă şi cealaltă pentru 
partea din spate, îmbrăcate pes- 
te cămașa cu poale. 


Câmaşa femeilor, prin forma 
sa de astăzi, se desprinde de ti- 
pologia costumului românesc, 
având o structură unică de 
decolteu. În general ornamentele 
sunt discrete şi dispuse la răscroială 
în jurul gâtului, pe umeri şi la vola- 
ne sau manşete. Urmărind în amă- 
nunt evoluţia cămășii, în sens in- 
vers, distingem cea mai veche purta- 
tă pe la sfârşitul sec. XI, iar mai târ- 
ziu folosită doar de către femeile 
bătrâne, cămașa numită „bătrâ- 
nească”. Aceasta este mai frecventă 
pe valea Izei, având doar mici pete 
de culoare în jurul gâtului, pe umeri 
şi la manșete (volane), în culoare al- 
bă la femeile bătrâne şi cu roşu, ver- 
de, albastru sau galben la cele tine- 
re. La acest tip de cămaşă mânecile 
sunt trei sferturi şi terminate cu vo- 
lane nu prea mari (fodre sau bezeri) 
care se desfăşoară dintr-o brățară, 
cu ornamente brodate sau aplicate 
peste încreţitură. Ceea ce atrage a- 
tenţia la cămășile de tip bătrânesc 
este forma gulerului, o formă simplă 
„cu un guler”, nu foarte decoltată, u- 
șor răscroită. 

Decolteul în formă pătrată apare ca 
o evoluţie a gulerului rotund, la fel şi 
ornamentaţia bogată, iar în zona u- 
merilor şi în jurul decolteului se re- 
marcă aplicarea unor „bezeri” (vo- 
lane), devenind astfel „cămașă cu 
bezeri”. 






Poalele nu sunt ornamentate, doar 
cheiţele şi tivurile pot apărea mai 
pronunţate în partea înferioară. 


Zadiile se încing peste poale, fiind 
două catrinţe dreptunghiulare, ţesu- 
te din lână şi prinse cu ajutorul baie- 
relor (frânghiilor) împletite din lâ- 
nă. In Maramureş femeile nu poartă 
brâu. Decorul prezintă simple vărgi 
orizontale, fie câte una lată şi o 


Portul popular 


in zona 

„sprânceană” (una subţire — ex. Să- 
cel), fie grupe de vărgi cu lățimi dife- 
rite. Coloritul puternic și contras- 
tant, obţinut prin metode naturale, 
se extrage din plante precum coaja 
de arin (culoarea neagră) sau șovâr- 
ful (roşu); împreună cu dungile sim- 
ple „de-a curmezișul” dau caracterul 
specific costumului de Maramureş. 
Coloritul divers al zadiilor in- 
dică zona lor de provenienţă: 
roșu cu negru, galben cu negru, por- 
tocaliu cu negru etc. 


Întâi se îmbracă zadia din spate, mai 
lungă și mai îngustă, după care za- 
dia din faţă, mai scurtă şi mai lată, 
petrecută peste zadia din spate. Ele 
se ţin împăturite şi chiar călcate la 
mijloc pe lung, îmbrăcându-se cu a- 
cestă dungă înăuntru, uşurând astfel 
păşitul, căpătând totodată şi un as- 
pect frumos. În timp, portul cu zadii 
este părăsit în favoarea sumnelor 
sau sucnelor (fuste înflorate din caş- 
mir sau stofă). 


Chiar şi vara femeile poartă, mai a- 
les în sărbători, un pieptar scurt pâ- 
nă la brâu, fără mâneci, din piele, cu 
blană înăuntru. Cele vechi erau de- 
corate cu aplicaţii decupate din piele 
subţire iar cele mai noi sunt brodate 
pe toată suprafaţa cu ornamente flo- 
rale, în culori vii, predominând ro- 
șul, decorate cu ciucuri sau ţinte. 


În tot Maramuresul, de la fetiţă la 
bătrână, fiecare poartă şi acum în 
jurul gâtului „zgărdanul” sau „bar- 
şonul”, chiar şi în zilele obişnuite, 
completând răscroiala puternică a 
cămăşii. Totuşi podoaba veche ma- 
ramureşană este zgarda scumpă, 
care are de la câteva până la 20 
-30 şiraguri de mărgele din co- 
ral. Acestea ajungeau până la preţul 
unei perechi de boi şi erau nelipsite 


de la costumul de mireasă. 


Doar femeile căsătorite își gătesc 
capul prin învelire, existând din vea- 
curi interdicţia dezvelirii capului în 
faţa ochilor necunoscuțţilor. 


În ceea ce priveşte vestimentația 
bărbaţilor, distingem căciula sau pă- 
lăria, cămaşa, cioarecii sau gatiile 
(izmene), cureaua, pieptarul şi în- 
călțămintea. 


Cămaşa, din pânză din câ- 
nepă sau bumbac, are un 
croi simplu, cu mâneci în- 
creţite prinse din umăr, 
largi în toată lungimea lor, 
cu răscroiala mică la gât. 
Este cea mai scurtă cămașă 
bărbătească (peste curea), 
care într-o perioadă mai 
nouă a devenit mai lungă, depăşind 
mijlocul.  Mânecările sunt nişte 
„manşete” realizare din lână şi folo- 
site în zilele de sărbătoare. 





Numite „gatii”, izmenele sunt din a- 
celași material ca şi cămașa, largi şi 
aproape fără ornamente. Cioarecii 
sunt confecţionaţi din lână albă şi se 
poartă iarna. 


Pieptarul este unul din elementele 
ornamentale cele mai importante 
ale costumului bărbătersc din Mara- 
mureș. Ele pot fi de la cele vechi, bă- 
trâneşti sau de lucru, mai simple, cu 
mari spaţii albe şi cu câteva aplicaţii 
de piele vopsită, până la cele zise „cu 
Raiu”, la care toată suprafaţa este a- 
coperită cu decoraţii de piele vişinie, 
la care se mai adaugă şi broderia flo- 
rală peste piele. 


Putem trage concluzia că portul ma- 
ramureşean se remarcă prin ele- 
ganţă sobră, este unitar şi are 
un caracter cu totul original, a- 
preciat în întreaga lume. 


M.D. 





LECŢIA DE DEMNITATE 


Alice Voinescu. 


Intelectuală. Cre 





Pi Pta mai bine de 20 de ani apă- 
rea un Jurnal extrem de consis- 
tent, de peste 800 de pagini. Numele 
autoarei nu-mi spunea nimic, era 
necunoscut nouă, generaţiilor din ul- 
timele două decade ale epocii comu- 
niste. Alice Voinescu. Pe atunci nu a- 
veam internet, aşa că singura varian- 
tă era să deschizi cartea şi să începi 
să cunoști pe cel care o scrisese, ci- 
tind-o. 


Biografia lui Alice Voinescu mi s-a 
părut incredibilă. Descopeream că în 
perioada interbelică, neamul nostru 
avusese femei erudite, de talie euro- 
peană, care, în acelaşi timp, trăiau 
credinţa la modul cel mai serios cu 
putinţă, prin cuvânt şi prin faptă. A- 
poi, pagină după pagină, am aflat un 
suflet fin şi plin de dragoste față de 
ceilalţi, care rodea mereu în singură- 
tatea vieţii de femeie văduvă, deschi- 
zându-se cu grijă, dar şi cu durere, 
spre generaţiile postbelice de tineri, 
mult încercate de regimul comunist. 


„Sunt convinsă că nimic nu se în- 
tâmplă fără voia lui Dumnezeu şi 
că martirii au ispășit ca mucenici, 
răscumpărând păcatele mulţimii 
inconştiente.” 


Alice Voinescu a ajuns din Severinul 
natal (se năştea în 1885), pe băncile 
Facultăţii de Litere şi Filosofie din 
București, iar de acolo, la îndemnul 
plin de căldură al lui Titu Maiorescu, 
în Germania, Anglia şi apoi la Sorbo- 
na, unde îşi ia doctoratul în filosofie 
în 1913, cu o teză despre Kant (este 
prima femeie româncă — doctor în 


filosofie). 


Studiile şi prezenţa în străinătate 
mai mulţi ani nu fac decât să scoată 
la iveală fondul curat ortodox şi ro- 
mânesc, aşezat în inima ei de stră- 
moşii olteni. Alice Voinescu mărturi- 
seşte: „La Oxford, am avut mai 
clară ca niciodată conştiinţa or- 
todoxiei mele... plângeam în 
mine de dorul bisericii ortodo- 
xe... Biserica noastră are căldu- 
ră... Biserica noastră vorbeşte 
mai mult sufletului nostru. De 
atunci am devenit ortodoxă 
practicantă şi nu am lipsit de la 






nici o slujbă.” 


Putea să rămână în Franţa, la cate- 
dră - ca asistent, căci intelectualita- 
tea apuseană o aprecia deja, dovadă 
că între anii 1925-1939 a fost an de 
an invitată la Decadele de la Pontig- 
ny, una dintre cele mai erudite întru- 
niri anuale ale oamenilor de cultură 
europeni (Paul Desjardins, Andre 
Malraux, Andre Gide, etc.). A ales să 
se întoarcă în ţară, unde, în 1922,i 
s-a încredinţat catedra de Istoria Li- 
teraturii Dramatice de la Conserva- 
torul Regal de Muzică şi Artă Dra- 
matică din București. A fost unul 
dintre cei mai audiaţi şi iubiţi profe- 
sori interbelici. Al. Paleologu o nu- 
mea: „O mare conferenţiară şi o pro- 
fesoară de istoria literaturii dramati- 
ce la Conservator, care atrăgea la 
prelegerile ei (aidoma lui Nae Iones- 
cu, lon Petrovici sau Vasile Pârvan) 
o audienţă enormă, compusă din tot 
ce era inteligenţă și simţire în socie- 
tate, de toate vârstele și categoriile, 
nu numai studenţi”. 


A scris mult în domeniul filosofiei şi 
esteticii, dar mai ales i-a avut în ve- 
dere pe tineri, cărora le-a dedicat un 
şir de conferinţe pe problemele lor, 
susţinute la radio şi în multe oraşe 
din ţară (între ani 1935-1940). 


Însă vine anul 1947, care înseamnă 
pentru români sfârşitul unei perioa- 
de de normalitate, prin abdicarea 
sillită a regelui Mihai. Plină de curaj, 
Alice Voinescu ia atitudine, spunând 
studenţilor că „o ţară care îşi re- 
neagă trecutul, nu are viitor. 
Aceste cuvinte o vor costa scump. In 
1048 este pensionată forţat, deşi 
avea încă multe de spus (sau poate 
tocmai de aceea!). 


Nu renunţă la ceea ce considera a fi 
menirea ei — formarea tinerilor în 
spiritul creştin şi moral. Incepe să 
scrie o carte ce va apărea abia în 
1994 (Scrisori către fiul şi fiica 
mea), un ghid-îndemn care „mărtu- 
risea adânca ei îngrijorare şi respon- 
sabilitate faţă de o eventuală rătăcire 
a acestora, supuşi agresiunilor bru- 
tale şi perfide ale timpului”. Ea le re- 
aminteşte că „suntem născuţi 





pentru eternitate” şi că, în lumea 
care proclama omul nou, „Mântui- 
torul e singurul chip de om ade- 
vărat”. 


Urmărită, umilită, silită să trăiască 
dintr-o pensie mică, Alice Voinescu 
va lua şi crucea detenţiei, în Săptă- 
mâna Mare a anului 1951. Avea 66 
de ani când este arestată şi închisă 
pentru un an şi jumătate la Jilava. 
Apoi încă alţi doi ani de domiciliu 
forţat, undeva într-un sat din Sucea- 
va, ruptă de toţi cei apropiaţi, bolna- 
vă. Anii care urmează înseamnă su- 
praviețuire la limita sărăciei, căci 
pensia îi este oprită şi trăieşte doar 
din ajutorul prietenilor. 


Dar nu se lasă, nu renunţă la princi- 
piile ei creştine. Vorbeşte deschis ti- 
nerilor cunoscuţi care o vizitează, 
scrie asiduu, deşi nu era nicio nădej- 
de de a putea publica şi deși este ne- 
încetat urmărită de Securitate. Pagi- 
nile de jurnal vădesc o femeie de 
peste 70 de ani, care, deşi încolţită 
de boli, sărăcie şi prigoană, se arată 
demnă, plină de credinţă și cu multă 
grijă faţă de soarta ţării. La 4 iunie 
1961 Domnul o va lua la El. Printre 
ultimele gânduri notate de Alice Voi- 
nescu, iată unul - atât de actual: 


„În mâna Domnului suntem, 
căci în mine persistă ideea că, 
deși avalanșa istorică, adică 
consecinţele propriilor noas- 
tre fapte, nu poate fi oprită 
din calea ei, totuşi voința divi- 
nă poate reda omului o cale de 
mântuire. Nu se ştie ce mare 
binecuvântare înseamnă con- 
strângerea actuală a omeni- 
rii!” 


E.G. 








zeu a creat LUMINA, a risipit în- torul universului, aruncând glas în „bun, n.n.) La noi, oamenii, jude- 
tunericul, a pus capăt tristeţii a ve- lume, a pus dintr-odată în lume cata lui Dumnezeu despre frumuse- 


selit lumea, a adus dintr-odată pes- frumuseţea luminii. 


te toţi şi peste toate, privelişte vese- 


ţea luminii n-a privit numai aspec- 
tul ei plăcut pe care îl dă ochilor, ci 


lă şi plăcută. Cuvântul dumnezeiesc Ce laudă vrednică am mai putea a- a avut în vedere şi folosul ei de mai 
le-a făcut pe toate nespus de plăcu- duce noi luminii, când ne-a luat-o î- târziu. Că nu era încă ochi care să 
te şi nespus de preţioase. După cum nainte mărturia Creatorului că lu- judece lumina. 

cei care aruncă untdelemn în adân- mina este frumoasă! (Sf. Vasile cel 

cul mării luminează locul în care au Mare foloseşte atributul dat lumu- 

aruncat untdelemnul, tot aşa Făcă-  nii în sensul de „frumos”, nu de 

O VIAŢĂ PE RUGĂCIUNE 
Sf. Kevin din Glendaloug 


at mari sfinti 







unul dintre 

Majoritatea dintre noi nu ştim nimic despre sfinții din Apusul Europei, ca- 
re au strălucit pe cerul dreptei credințe în primul mileniu creştin. Mulţi 
dintre ei sunt sfinți cu viaţă la fel de înaltă ca trăire, precum Sf. Antonie 
cel Mare, Sf. Sava cel Sfinţit, Sf. Simeon Stâlpnicul. Vom încerca să vi-i 


aşezăm în inimă şi pe aceştia. 


fântul Kevin, urmaş al regilor irlandezi, a trăit şi s-a 

nevoit în Apus, în secolul al VI-lea. Naşterea sa a 
fost prevestită de către un înger care i-a poruncit ma- 
mei sale să îi pună numele „Coemgen”, care înseamnă 
„cel blând”. De educaţia copilului s-au ocupat monahii 
de la mănăstirea Kilnamanagh. Sfântul s-a retras încă 
de tânăr în singurătate, fiind povăţuit către viaţa cea 
pustnicească de Sf. Petrok (unul dintre misionarii creş- 
tini care i-au încreștinat pe englezi), care se afla pe 
atunci în Irlanda. 


După ce a fost hirotonit preot, Cuviosul Kevin a petre- 
cut vreme de șapte ani într-o peşteră pustie, dormind 
pe o lespede de piatră. Mai apoi, în jurul său s-au adu- 
nat mulţi ucenici şi a întemeiat la sud de Dublin o mă- 
năstire în Glendalough („valea celor două lacuri”), un- 
de s-a şi nevoit până la sfârşitul vieţii sale. Acolo şi-a 
afierosit cu totul viaţa lui Dumnezeu. Deseori îşi petre- 
cea nopţile citind Psaltirea în apele îngheţate ale lacu- 
lui. Mănăstirea din Glendalough, împreună cu cele 
șapte biserici ale sale, a devenit una dintre cele mai 
dezvoltate şi vizitate din întreaga ţară. Astăzi, din cele 
șapte biserici se mai păstrează doar una singura, numi- 
tă „Bucătăria Sfântului Kevin”, reconstruită în jurul se- 
colului al X-lea. 


Ceea ce atrage cel mai mult în viaţa Sfântului 
Kevin este strânsa legătură pe care acesta o 
avea cu întreaga făptură, iar mai ales cu anima- 
lele sălbatice. Cuviosului Kevin întreaga făptură îi 
slujea cu dragoste şi i se supunea ca unui stăpân. Când 
mergea prin pădure, copacii îşi plecau crengile înaintea 
lui. Odată, în timp ce se afla cu mâinile întinse la rugă- 
ciune, o mierlă s-a aşezat în palma sa şi a început să-şi 


facă un cuib. Se spune că atât de mult a rămas Cuviosul 
Kevin nemişcat, în stare de rugăciune, încât mierla a 
depus ouă, le-a şi clocit şi abia după ce puii ieşiţi din ou 
au putut să zboare singuri, sfântul şi-a coborât mâinile. 


La porunca Sfântului Kevin, o vidră aducea în fiecare zi 
peşte pentru călugării mănăstirii sale, ca aceştia să nu 
se ocupe cu altceva decât cu rugăciunea. Apoi, când 
regele Irlandei a încredinţat pe fiul său cel nou-născut 
spre creştere Sfântului Kevin, omul lui Dumnezeu a 
rugat o căprioară să-l alăpteze pe prunc, deoarece în 
mănăstire nu aveau alte animale de lapte. 


Cuviosul a trecut la cele veşnice în data de 3 iunie 618, 
la vârsta de 120 de ani, fiind cinstit ca unul dintre cei 
mai mari sfinţi ai Irlandei. 


Să avem rugăciunile lui! 


I.G. 





De la catedră, în mănăstire 





Când viaţa începe să se 


armonizeze cu 











Maica Iuliana Denisova este monahie la mănăstirea Sf. Elisabeta din Minsk, Belarus şi în acelaşi 
timp compozitor de muzică bisericească. Iată ce relatează despre viaţa ei: 


ărinţii mei nu au fost muzicieni, 

dar se pare că eu m-am născut cu 
un auz muzical perfect. Aşa încât, o 
cunoștință le-a spus când aveam 6 
ani: „Fetiţa trebuie să meargă la o 
școală specială!” Ei au ascultat şi am 
ajuns să fiu eleva Școlii de muzică de 
pe lângă Conservatorul din Minsk. 
Apoi am absolvit Conservatorul din 
Sankt Petersburg (pe atunci Lenin- 
grad) şi am revenit în Belarus, la 
şcoala mea, unde am început să pre- 
dau. Aceasta a fost viaţa mea timp de 
30 de ani. Am compus cântecele pen- 
tru copii, am făcut spectacole la sfâr- 
şit de an şi cam atât. 


Apoi viaţa mea a început să se schim- 
be, au apărut evenimente care au dus 
la prăbuşirea familiei mele, la întoar- 
cerea mea şi a copiilor mei la credin- 
ță, lucruri care au fost îngăduite de 
Dumnezeu și iată-mă acum, dirijând 
un cor, într-o mănăstire. Din 1993, 
am început să compun muzică biseri- 
cească pentru corul de la biserica un- 
de mergeam la slujbe, dându-mi sea- 
ma de marele avantaj al instrucției 
mele muzicale şi al experienţei de a 
cânta. 


Am fost botezată în 1989, supunân- 
du-mă modei de atunci care era în 
fosta URSS. Nu eram o credincioasă 
și am uitat repede făgăduinţele Bote- 
zului. Dar Dumnezeu nu a uitat, 
căci El nu-i uită pe cei care vin la 
EI... Viaţa mi s-a schimbat într-o cli- 
pită când mi s-a îmbolnăvit copilul. A 
fost ca un impuls din afară. Şi mi-a 
luat o vreme să înţeleg că Dumnezeu 
îmi tot trimitea semnale, că are un 
anumit plan cu mine, doar că eu nu 
înţelegeam nimic. Ba chiar le negam 
de-a dreptul. Până la urmă Dumne- 
zeu a trebuit să ia măsuri extreme... 
Iar acestea au venit pentru a mă salva 
pe mine şi familia mea. 


Ignatie, copilul meu de 4 ani, s-a îm- 
bolnăvit de cancer. Am început chi- 
mioterapia. A fost cumplit timp de un 
an şi jumătate. Apoi l-au operat ȘI au 
apărut complicaţii, a făcut şi hepatită. 
Greu... Însă Dumnezeu l-a vindecat 
pe copilul meu. Mărturisesc aceasta 
de câte ori am prilejul, căci această 
vindecare nu a fost făcută doar pen- 
tru noi, ci și pentru oamenii pe care 
mi i-a trimis Dumnezeu fie şi numai 
pentru puţin timp în călătoria vieţii 
mele. 


Acesta este punctul din care Dumne- 
zeu a pornit să lucreze cu mine și să 
mă schimbe. Căci am început în sfâr- 
şit să-L aud, iar când începi să răs- 
punzi la chemarea Lui, Dumnezeu te 
ia de mână şi te călăuzeşte mai depar- 
te. 


Dacă începi să crezi, toate 
evenimentele din viaţa ta se 
întâmplă după planul lui 
Dumnezeu. 


Tu doar trebuie să crezi. Dar nu e 
ușor pentru un om de 40-50 de ani 
sau 38, cât aveam eu atunci, şi care 
trăise până atunci o viaţă fără de 
Dumnezeu... 


Atunci m-am gândit că trebuie să mă 
pregătesc pentru o schimbare. Dar de 
fapt eram total nepregătită pentru ce 
va urma... Când Dumnezeu a pus mâ- 
na în viaţa mea, am devenit credinci- 
oasă în trei zile. Nu! Într-o singură zi! 
La fel s-a întâmplat și cu hotărârea de 
a intra într- -o mănăstire, când a venit 
vremea. Îţi dai seama că Dumnezeu 
te călăuzeşte. EI creează asemenea si- 
tuaţii încât începi să înţelegi că nu 
mai poţi trăi ca înainte. Mi-am zis: 
Gata! Nu mai pot sta în lume. Mă voi 
duce la mănăstire să devin maică. 


Mi-a luat două săptămâni să mă ho- 
tărăsc şi am primit binecuvântarea 
părintelui duhovnic. Dumnezeu es- 
te atotputernic. Noi trebuie 
doar să spunem: „Doamne, mi- 
luieşte!”. Nu poţi sili pe nimeni să 
meargă la biserică, nici măcar pentru 
a aprinde o lumânare. Dar oare Dum- 
nezeu are nevoie de lumânările noas- 
tre? Noi avem nevoie de lumânări. 
Apoi vine o vreme când înţelegi că 
lumânările sunt doar un simbol şi că 
de fapt de Dumnezeu ai nevoie. Şi 
Dumnezeu are nevoie de noi, că ne 
rugăm sau nu, că suntem credincioşi 
sau nu... El aduce soarele şi ploaia și 
peste credincioşi şi peste necredinci- 
oşi. 


Când am intrat în mănăstire, muzica 
s-a schimbat total pentru mine. Deşi 
compuneam de câţiva ani muzică bi- 
sericească, acum condiţiile şi cerinţe- 
le erau total diferite. La început, mi 
se părea că trebuie cântat aşa cum 
știam eu din lume, dar a trebuit să în- 
văţ să cânt altfel. Mai mult, am învă- 
țat multe de la corul în sine. E un loc 
în care înveţi să faci ascultare, chiar 
dacă nu vrei. Nu e uşor să cânţi în 
Cor. 


Întotdeauna mi-au plăcut cântările 
vechi, cu autor anonim. Ele sunt ca 
icoanele vechi. Nu ştim autorul. Știm 
doar că Duhul Sfânt le-a făcut prin 
mâna unui om. Aşadar, când am in- 
trat în mănăstire, am început să pun 
accent pe această latură. Spre exem- 
plu, iei un sunet... Nu îţi aparţine, nu 
e sunetul tău, ci al tuturor, iar tu ada- 
ugi anumite părţi la acel prim sunet. 
Acel sunet are origine divină, căci şi 
credinţa noastră de acolo vine. Am 
înfiinţat un cor, a început să crească, 
am fost chemate în mai multe biserici 
şi oraşe, iar eu am început să com- 
pun. 





În 1990 nu exista nimic de felul 
acesta, doar câteva manuscrise, dar 
nu aici, în Minsk, unde totul fusese 
distrus de război. Am găsit în alte 
părți manuscrise, dar nu am fost 
mulţumită de acele cântări, erau 
corale. Atunci o prietenă m-a încu- 


rajat să compun un condac, căci 
făceam acatiste tot timpul, dar nu 
aveau un condac frumos, cântat. 
Aşa că am compus acest prim con- 
dac, iar apoi au urmat alte şi altele, 
peste 200. Sigur că avem parte şi de 
încercări, întrucât nu se reduce totul 





la muzică, ci trebuie să o supunem 
înţelesului anumitor cuvinte. Cu- 
vântul și sunetul trebuie să fie în 
armonie, iar aceasta cere un anumit 
efort interior. 





La fântâna lui 
Iacov 


Mi-am plivit sufletul 

l-am primenit prin rugăciuni, 
fapte, post şi închinare. 
acuma-îndură-Te, Doamne! 


şi dă-mi şi mie 


Din apa cea vie... 
Am nevoie de bucurie... 


In rodnicia cea „în duh şi 
adevăr”... 


precum Sfânta Luminiţa - 
Fotini- 


prima vestitoare a Impărăţi- Eee a 


ei Tale... 


Nu vreau să petrec 

viața mea fără de har... 

Tu dă-mi în dar apa cea vie 
care să învie puterile inimii- 
şi apoi - sfinţenia să-mi fie 
haina cea de toate zilele. 


O. 





fântâna 


. priveşti prin rotundul de piatră 


cerul oglindit de adâncuri 


vezi zboruri de păsări deasupra de nori 


nu ştii dacă eşti vie 


sau ultimul zbor te-a ridicat şi pe tine 


aerul mângâiat 


de Lumina ce vine din ce în ce mai 
aproape 


îți alină durerile atâtor dorinţe ale 
pierzării 


vasul din care bei tresare 


când auzi o voce spunându-ţi: dă-mi să 
beau 


e început de timp 


vechiul timp 


deschide porţile încuiate ale memoriei 


cel nou întoarce popoare 


19 Ceas înspre apa vie 


ce-şi trage izvorul din EI 


și îţi curge prin inimă 


P.N. 


